Bevin samarbeidet i 1930-årene med den konservative regjeringen i saker av praktisk art. I denne perioden ble han involvert i utenrikspolitikk. Han var en sterk motstander av fascisme og Storbritannias tilpasningspolitikk (appeasement) overfor fascistmaktene. I 1935 talte han for at Italia måtte straffes for å ha invadert Abyssinia (Etiopia). Han gikk samtidig til frontalangrep på pasifistene i arbeiderpartiet, og især mot partilederen George Lansbury.